እቲ ዝሰርሖ'ውን ይፈትዎ። ኣብ ሓደ እዋን እሱር ስለ ዝነበርኩ እቲ ሕጂ ዝገብሮ ካብ ውሽጠይ ዝስምዓንን ናይ ልበይን'ዩ። ኩሉ እቲ ንሓደ እሱር ዝወሃቦ ሽማ ሽምን ንዓይ እውን በጺሑኒ'ዩ፤ ስለዚ ኣነ ክዓቢ ከለኹ ህይወት ኣዝያ ከባድ ነይራ። ወላዲ ኣቦይ ብሓደጋ መኪና ክመውት እንከሎ ኮተቴ ስለ ዝነበርኩ በዚ ኣዝየ ተጎዲአ እየ። በዚ ምኽንያት ንዓለም ብጽቡቕን ብሙሉእነት ብቕዓትን ኣይርእያን። ስለዚ ዝረኸብኩዎ ክወስድ ነይሩኒ። ግን ድማ፡ ብመሸጣ እጸ ፋርስ ናብ ቤት ማእሰርቲ ክኣቱ ከለኹ ኣዝዩ ዘሰንብድ ኣጋጣሚ ነይሩ። ን16 ዓመታት እዩ ተፈሪዱኒ። ኣብ መጀመርታ ሰለስተ ኣዋርሕ፡ ዋላ ሓደ ዘዛርቦ ሰብ ኣይነበረን። ድሕሪ ዝተወሰነ ግዜ ኣብ ክሽነ ክሰርሕ ምስ ጀመርኩ ቁሩብ ምስ ገለ ሰባት ተላልየ። ሸዑ'የ ንትምህርቲ ዘለኒ ዓቕሚ ተፈሊጡ። እቲ ዘለኒ ዓቕሚ ምስ ተገምገመ ድማ ኣብ ዩኒቨርሲቲ ኦፕን ንክምዝገብ የተባብዑኒ። ጆርጆ ድራር፡ "ናጽነት እንተሎ ሰብ ክማሃርን ክባላሓትን ይኽእል እዩ" ብፍቕሪ ዝምሕሉ ዓይነ-ስዉራን ዝኽሪ ኮሞሮስ፡ ካብ ነፋሪት ወዲቖም ዝደሓኑ ኤርትራዊ ኤርትራዊ ገዛኢ ነጋሲ፡ "ግጥሚ ህይወተይ እዩ" ግን፡ ሓደ ዓብዪ ማሕለኻ ነይሩ፤ ኣብ ውሽጠይ ዘሎ ነገር። ዝኾነ ዓይነት መረጋገጺ ብቕዓትን ደረጃ ትምህርተይ ዝገልጽ መረዳእታን ከይሓዝኩ'የ ትምህርቲ ኣቋሪጸዮ። በዚ መጻእየይ የሻቕለኒ ነይሩ፤ ግን ድማ ክፍትኖ ኣለኒ ኢለ ወሲነ። ኣብ ሰዓታት ቀትሪ እንዳ ክሽነ ይሰርሕ ስለ ዝነበርኩ፡ ምሸት ጥራይ እየ ከንብብ ዝኽእል። መዳቕስተይ ድማ ሓርናኺ ስለዝነበረ ኣብ ሽቓቕ ኮይንካ ምንባብ ከም ኣማራጺ ወሲደ ኣብኡ የጽንዕ ነይረ። እቲ ናይ መጀመርታ ትምህርቲ ምስ ወዳእኩ ተተባቢዐ፣ ተስፋ ረኺበ። ስለዝኾነ ድማ ድሕሪ ሕጂ ንድሕሪት ምምላስ የለን ኢለ ስነይ ነኺሰ ቀጺለ። ገሊ እሱራትን ዋርድያታትን፡ ምምሃር ንዝሰራሕካዮ ገበን ዘጥፍእ ኣይኮነን፤ ግዜኻ ኣይተጥፍእ ይብሉኒ ነይሮም። 'እንታይ'ዩ ክገብረልካ?
